ПРОТОКОЛ № 10
от заседание на Комисия по дисциплинарните производства
към Висшия съдебен съвет,
проведено на 12 март 2013 г.

Днес, 12 март 2013 г., вторник от 14.00 ч., в сградата на Висшия съдебен съвет, се проведе заседание на Комисия по дисциплинарните производства към ВСС в състав: 
ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    ЮЛИЯ КОВАЧЕВА
								СВЕТЛА ПЕТКОВА
								ЯСЕН ТОДОРОВ
								ГАЛЯ ГЕОРГИЕВА
								МИХАИЛ КОЖАРЕВ

ОТСЪСТВАТ: Милка Итова 

На заседанието присъства Елка Атанасова – член на ВСС
От администрацията на ВСС: Силвия Илиева – началник отдел „НДПП” в дирекция  “Правна” и Деница Захариева - старши експерт - юрисконсулт в „НДПП” в дирекция  “Правна”.

	Заседанието протече при следния дневен ред:
1. Заповед на Методи Лалов – председател на Софийски районен съд, с която на основание чл. 327 от ЗСВ е обърнато внимание на ................... – съдия в Софийски районен съд.
Приложение: Писмо № 11-07-261/6.03.2013 г., заповед № АС – 36/4.03.2013 г., преписка.
2. Изслушване на ........................ – прокурор в Районна прокуратура – Петрич и Лидия Манолова – районен прокурор на Районна прокуратура – Петрич, във връзка със заповед № 16/5.02.2013 г., с която на прокурор ..................... е наложено дисциплинарно наказание „порицание”.  
3. Разглеждане и обсъждане приложението на чл. 327 от ЗСВ.
4. Разни
По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните  допълнителни точки:
- Молба от ..................... във връзка със заповед на Лидия Манолова – районен прокурор на Районна прокуратура – Петрич, с която на основание чл. 327 от ЗСВ й е обърнато внимание.  
	- Допълване на регистъра на Комисия по дисциплинарните производства към Висшия съдебен съвет с изрично отбелязване за влязлото в сила решение за налагане на дисциплинарно наказание чрез препратка към решението от интернет сайта на Върховния административен съд.

	По дневния ред

	С решение по протокол № 9/5.03.2013 г. комисията е поканила за изслушване ....................... – прокурор в Районна прокуратура – Петрич и Лидия Манолова – районен прокурор на Районна прокуратура – Петрич. 
Същите се явяват в днешното заседание, поради което заседанието на комисията  ще започне с изслушване на прокурор ................. и прокурор Манолова.

1.ОТНОСНО: Изслушване на ..................... – прокурор в Районна прокуратура – Петрич и Лидия Манолова – районен прокурор на Районна прокуратура – Петрич, във връзка със заповед № 16/5.02.2013 г., с която на прокурор .................... е наложено дисциплинарно наказание „порицание”.  
	Васил Петров: Колеги, искането на прокурор ...................... е за изслушване, като в последния абзац от неговото възражение и молба с искане за изслушване, цитирам „Моля да бъда изслушан лично пред Вас, където ще изложа и други обстоятелства и ще представя доказателства”. За това предлагам да обсъдим процедурата, да поканим и двамата колеги или да изслушаме първо ................... и след това да поканим районния прокурор на Петрич. Аз предлагам първо да изслушаме самостоятелно поискалия това и направилия възражението, а след това ще поканим и административния ръководител.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	Пристъпва към изслушване на ....................
	...................... напусна залата.
Пристъпва към изслушване на Лидия Манолова.
Лидия Манолова: .....................
Лидия Манолова напусна залата.

След като изслуша прокурор .................. и Районния прокурор на РП – Петрич, проведените дебати, разисквания и обсъждане на преписката,

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет да отмени наложеното със заповед № 16/5.02.2013 г. на Лидия Манолова – районен прокурор на Районна прокуратура – Петрич, дисциплинарно наказание „порицание” на ..................... – прокурор в Районна прокуратура – Петрич.
Мотиви: ...................

2.ОТНОСНО: Заповед на Методи Лалов – председател на Софийски районен съд, с която на основание чл. 327 от ЗСВ е обърнато внимание на ...................... – съдия в Софийски районен съд.
Приложение: Писмо № 11-07-261/6.03.2013 г., заповед № АС – 36/4.03.2013 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет да приемe за сведение заповед № АС – 36/4.03.2013 г. на Методи Лалов – председател на Софийски районен съд, с която на основание чл. 327 от ЗСВ е обърнато внимание на ....................... – съдия в Софийски районен съд и същата да се приложи към кадровото досие на магистрата.

	3.ОТНОСНО: Разглеждане и обсъждане приложението на чл. 327 от ЗСВ.
	Приложение: Заповед №25/14.02.2013 г. на Лидия Манолова – районен прокурор на Петрич с която на основание чл. 327 от ЗСВ е обърнато внимание на ...................., възражение към заповедта и жалба до Административен съд – гр. Благоевград; заповед № АС–32/21.02.2013 г. на Методи Лалов – председател на СРС, с която на основание чл. 327 от ЗСВ е обърнато внимание на ...................... - съдия в Софийски районен съд.

	Съгласно разпоредбата на чл. 327 от ЗСВ, административният ръководител може да обръща внимание на съдиите от районните, окръжните, административните и апелативните съдилища, на прокурорите от районните, окръжните и апелативните прокуратури и на следователите от Националната следствена служба за допуснатите от тях нарушения по образуването и движението на делата или по организацията на работата им, за което уведомява Висшия съдебен съвет.
Заповедите по чл. 327 от ЗСВ се приемат за сведение от ВСС и се прилагат към кадровото досие на магистрата, като могат да се вземат предвид при кариерното му развитие. 
	Зачестяват издадените заповеди, в които административните ръководители обръщат внимание на магистрати за нарушения на Кодекса за етично поведение на българските магистрати, без да се придържат към диспозицията на разпоредбата на чл. 327 от ЗСВ.  
ВСС не разполага с правомощия да се произнася по законосъобразността на издадената заповед. Решението на ВСС, с което приема акта по чл. 327 от ЗСВ за сведение означава, че ВСС е уведомен от административния ръководител в изпълнение на законовото му задължение. Решението на съвета има констативен характер, не е елемент от фактическия състав на издадената заповед и не влияе върху правните й последици.
Комисията констатира, че независимо, че в текста на чл. 327 от ЗСВ не е предвидена възможност за оспорване на заповедите по съдебен ред, съдебната практика приема, че подлежат на контрол за законосъобразност от съда.
При оспорване на заповедта, ВСС не е страна в съдебното производство и за евентуалната й отмяна с решението на съда, същият не се уведомява. Поради това е необходимо влязлото в сила решение на съда да се изпраща до ВСС за прилагането му към кадровото досие на магистрата.   
	Предвид гореизложеното
	
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	В случай на оспорване на заповедите за обръщане на внимание по чл. 327 от ЗСВ, административните ръководители следва да уведомят Висшия съдебен съвет за влязлото в сила съдебно решение, като изпратят препис от същото за прилагане към кадровото досие на магистрата.

Допълнителни точки 

1.ОТНОСНО: Молба от .................... във връзка със заповед на Лидия Манолова – районен прокурор на Районна прокуратура – Петрич, с която на основание чл. 327 от ЗСВ и е обърнато внимание.  
Приложение: Молба № 11-09-041/11.03.2013 г. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	1.1. Прилага молбата от ..................... – прокурор в Районна прокуратура – Петрич към заповед № 25/14.02.2013 г. на Лидия Манолова – районен прокурор на Районна прокуратура – Петрич, с която на основание чл. 327 от ЗСВ й е обърнато внимание.
1.2.  Да се изпрати писмо до ........................ – прокурор в Районна прокуратура – Петрич, с което да се уведоми, че молбата й не е уважена, тъй като комисията, респективно ВСС, нямат правомощия да се произнасят по законосъобразността на заповедите на административните ръководители за обръщане на внимание. 

2.ОТНОСНО: Допълване на регистъра на Комисия по дисциплинарните производства към Висшия съдебен съвет с изрично отбелязване за влязлото в сила решение за налагане на дисциплинарно наказание чрез препратка към решението от интернет сайта на Върховния административен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Допълва регистъра на Комисия по дисциплинарните производства към Висшия съдебен съвет с влязлото в сила решение за налагане на дисциплинарно наказание, чрез препратка към решението от интернет сайта на Върховния административен съд.
	Мотиви: Комисията по дисциплинарните производства към Висшия съдебен съвет своевременно вписва в публичния регистър на дисциплинарните производства постъпилите и разгледани преписки, както и дисциплинарното нарушение, за което се налага дисциплинарното наказание. Това дава възможност на заинтересованите лица да проследяват в пълен обем дисциплинарната дейност на Съвета.
Чрез допълване на регистъра на Комисия по дисциплинарните производства, с влязлото в сила решение за налагане на дисциплинарно наказание ще се постигне по-голяма публичност на приетите и влезли в сила решения на ВСС.

12.03.2013 г.			                   ПРЕДСЕДАТЕЛ:/п/ 

                                                                                                     ВАСИЛ ПЕТРОВ